Գևորգ Մալխասյան

Գևորգ Հայրապետի Մալխասյան (), հայ իրավաբան, ՀՀ պետական գործիչ, ՀՀ վարչապետի խորհրդական։

Կրթություն 
1977-1982 թթ. սովորել և ավարտել է ԵՊՀ իրավաբանական ֆակուլտետը։

Աշխատանքային գործունեություն 
1972-1974 թթ. - ծառայել է Խորհրդային բանակում։
1974-1977 թթ. - աշխատել է Երևանի ժամացույցի գործարանում` որպես խառատ։
1983-1985 թթ. - աշխատել է ՀԽՍՀ բնակչության կենցաղսպասարկման մինիստրության թիվ 1 կոմբինատում` որպես խորհրդատու։
1985-1998 թթ. - ՀՀ արդարադատության նախարարության օրենսդրության համակարգման և օրինագծերի նախապատրաստման բաժնի ավագ խորհրդատու, օրենսդրության համակարգման բաժնի պետ, օրենսդրության վարչության պետի տեղակալ, վարչության պետի պաշտոնակատար, վարչության պետ, այնուհետև՝ օրենսդրական հարցերի վարչության պետ։
1998-2000 թթ. - ՀՀ արդարադատության նախարարի տեղակալ։
2000 թ. ՀՀ վարչապետի որոշմամբ նշանակվել է ՀՀ արդարադատության նախարարի առաջին տեղակալ։
2011 թ. հունվարի 24-ին ՀՀ վարչապետի որոշմամբ ազատվել է Հայաստանի Հանրապետության արդարադատության նախարարի առաջին տեղակալի պաշտոնից՝ իր դիմումի համաձայն։
2011 թ. հունվարի 25-ին ՀՀ վարչապետի որոշմամբ նշանակվել է Հայաստանի Հանրապետության վարչապետի խորհրդական։

Պարգևներ և կոչումներ 
Մխիթար Գոշի մեդալ։
ՀՀ ոստիկանության «Համագործակցության ամրապնդման համար» մեդալ։

Անկուսակցական է։ Ամուսնացած է, ունի երկու երեխա։

Ծանոթագրություններ 

Հայ պետական գործիչներ
1954 ծնունդներ
Հունիսի 7 ծնունդներ
Երևան քաղաքում ծնվածներ
ԵՊՀ իրավաբանական ֆակուլտետի շրջանավարտներ
Հայ իրավաբաններ